Public procurement notice: Contract Notice
Published: 2016-12-16
Buyer: Ministeriet for udenrigsanliggender, afrikansk integration og internationalt samarbejde, EUF's nationale anvisningsberettigede
Country: ML
Contract type: Works
Procedure: Open procedure
CPV classification: 45210000: Building construction work
Submission deadline: 2017-02-15
EU fund: ESF

Technical requirements: ML-Bamako: Opførelse og renovering af retslig infrastruktur i regionerne Kayes, Sikasso og Ségou samt Bamako-distriktet i Mali
Formålet med PAJM-programmet er at konsolidere de retslige institutioner vha. gode praksisser, der vil bidrage til styrkelse af troværdigheden og tilgængeligheden af tjenester vedrørende retsvæsenet i Mali.
Denne kontrakt er en del af gennemførelsen af Malis nye retslige plan og omfatter opførelsen af landsretter i Ségou, Koutiala og Sikasso, distriktsdomstole i Nioro du Sahel, Yorosso, Kignan, Bla og Tominian samt renovering af distriktsdomstolen i Bafoulabé, det primære detentionscenter i Bamako og kriminalforsorgs- og uddannelsescentret for unge i Bollé.
— parti 1: Opførelse af landsretterne i Koutiala og Sikasso og distriktsdomstolene i Kignan og Yorosso
— parti 3: Renovering og udvidelse af landsretten i Bafoulabé, opførelse af landsretten i Nioro du Sahel og renovering af det primære detentionscenter i Bamako og ungdomscentret i Bollé.
Deltagelse i udbuddet er åben på lige vilkår for alle fysiske og juridiske personer (deltagende enten individuelt eller som del af en gruppe — et konsortium — af tilbudsgivere), der er etableret i en af Den Europæiske Unions medlemsstater, et AVS-land eller et land eller territorium bemyndiget af AVS-EF-partnerskabsaftalen, hvorunder kontrakten finansieres (se punkt 22 nedenfor). Deltagelse er ligeledes åben for internationale organisationer. Alle leverancer og udstyr, der indkøbes i forbindelse med denne kontrakt, skal have oprindelse i 1 eller flere af disse valgbare lande. De kan have oprindelse i ethvert land, hvis deres værdi ikke overstiger 100 000 EUR.
Tilbudsgivere skal fremlægge en underskrevet erklæring, vedlagt formularen til afgivelse af bud på bygge- og anlægskontrakter, om, at de ikke befinder sig i nogen af situationerne anført i afsnit 2.3.3 i den praktiske vejledning for kontraktprocedurer — 2016-udgaven.
Bud kan afgives for 1, 2 eller alle 3 partier. Bud på en del af et parti vil ikke blive accepteret. Tilbudsgiverne kan i deres bud angive, at de er villige til at tilbyde en rabat, hvis deres bud accepteres for flere partier. Tilbudsgiverne må ikke afgive bud på en alternativ løsning ud over det hovedbud, de afgiver på de bygge- og anlægsarbejder, der anmodes om i udbudsmaterialet.
Tilbudsgiverne skal ved afgivelsen af bud stille en tilbudsgaranti svarende til 1 % af udbudsværdien. Denne vil blive tilbagebetalt til de tilbudsgivere, der ikke vælges, når udbudsproceduren er afsluttet, og til den eller de valgte tilbudsgivere, når alle parter har underskrevet kontrakten.
Den valgte tilbudsgiver skal stille en udførelsesgaranti på 10 % af kontraktværdien, når kontrakten underskrives. Tilbudsgiveren har 30 dage fra datoen for vedkommendes modtagelse af kontrakten underskrevet af den ordregivende myndighed til at stille garantien og tilbagesende den kontrasignerede kontrakt. Hvis den valgte tilbudsgiver undlader at stille garantien inden for det pågældende tidsrum, vil kontrakten blive annulleret, og en ny kontrakt vil blive udarbejdet og sendt til den tilbudsgiver, der indgav det næstbedste overensstemmende bud.
Buddene skal vedstås i 90 dage regnet fra sidste frist for afgivelse af bud. Under særlige omstændigheder, og før buddets gyldighedsperiode udløber, kan den ordregivende myndighed anmode om, at tilbudsgiverne forlænger gyldigheden af deres bud i yderligere 40 dage.
Den samlede udførelsesperiode for 1 parti er 12 måneder (inklusive regnsæsonen). Denne periode kan ikke forlænges, hvis tilbudsgiveren tildeles flere partier.
Tilbudsgivere vil blive udvalgt på grundlag af et skema for administrativ overensstemmelse og et skema for teknisk evaluering i overensstemmelse med kriterierne anvendt i punkt 11.2 i vejledningen til tilbudsgivere.
Udbudsmaterialet kan indhentes fra følgende internetadresse: https://webgate.ec.europa.eu/europeaid/online-services/index.cfm?do=publi.welcome
Det kan også besigtiges i den ordregivende myndigheds lokaler. Tilbudsgivere kan også indhente en papirudgave af udbudsmaterialet mod en betaling på 300 000 XOF. Standardformularen til afgivelse af bud på bygge- og anlægskontrakter skal benyttes til udarbejdelse af bud. Denne formular kan også findes i udbudsmaterialet, og dens bestemmelser og format skal følges nøje.